Seychellpalmen er nyttig for innbyggerne på Praslin. Bladene brukes til taktekking, kurver, hatter og matter, stammen til møbler, kasser og spaserstokker, basten til tau og nøttene til redskaper, vannbeholdere og fremstilling av brennevin. Hårene på unge blad ble lagt på sår og brukt til å fylle puter. Den geleaktige massen i unge nøtter var regnet som en delikatesse.